2.2 ลักษณะการประกอบธุรกิจ

(1) ประวัติความเป็นมา

จากการเจริญเติบโตและการพัฒนาทางด้านอุตสาหกรรมและการเพิ่มจำนวนโรงงานอุตสาหกรรมอย่างรวดเร็วก่อให้เกิดปัญหามลพิษอันเนื่องจากของเสียและสารพิษจากโรงงานอุตสาหกรรม
กระทรวงอุตสาหกรรมได้ตระหนักถึงปัญหาดังกล่าวและเล็งเห็นถึงความจำเป็นในการจัดตั้งศูนย์กำจัดกากอุตสาหกรรมขนาดใหญ่เพื่อรองรับและกำจัดกากของเสียจากโรงงานอุตสาหกรรม
จึงประกาศเชิญชวนให้เอกชนยื่นข้อเสนอโครงการจัดตั้งศูนย์กำจัดของเสียจากอุตสาหกรรมโดยให้รัฐเข้าร่วมถือหุ้นบางส่วนเพื่อกำกับดูแลและสร้างความเชื่อมั่นให้แก่โรงงานอุตสาหกรรมที่จะมาใช้บริการและประชาชนทั่วไป

บริษัท บริหารและพัฒนาเพื่อการอนุรักษ์สิ่งแวดล้อม จำกัด
จึงถูกจัดตั้งขึ้นเพื่อดำเนินโครงการจัดตั้งศูนย์บริการกำจัดกากอุตสาหกรรมดังกล่าวโดยกระทรวงอุตสาหกรรม
และบริษัท จี.ซี.เอ็น.โฮลดิ้ง จำกัด (ปัจจุบันเปลี่ยนชื่อเป็น บริษัท หนึ่งดิน จำกัด)
ได้ลงนามในสัญญาเข้าร่วมถือหุ้นในบริษัท บริหารและพัฒนาเพื่อการอนุรักษ์สิ่งแวดล้อม จำกัด
เมื่อวันที่ 11 พฤศจิกายน 2537
จากนั้นจึงได้เริ่มดำเนินการก่อสร้างศูนย์บริการกำจัดกากอุตสาหกรรมมาบตาพุด
ในนิคมอุตสาหกรรมมาบตาพุด จังหวัดระยอง และเริ่มเปิดดำเนินการในเดือนพฤษภาคม 2540

วันที่ 8 สิงหาคม 2540 บริษัทได้จดทะเบียนแปรสภาพเป็นบริษัทมหาชนจำกัด
ทั้งนี้เพื่อให้เป็นไปตามข้อตกลงในสัญญาเข้าร่วมถือหุ้นฯ
ซึ่งกำหนดให้บริษัทต้องดำเนินการแปรสภาพเป็นบริษัทมหาชนจำกัดภายใน 3 ปี
นับแต่วันลงนามในสัญญา
รวมทั้งให้ดำเนินการนำหลักทรัพย์ของบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทยโดยเร็ว
และในเดือนกันยายน 2543
บริษัทได้นำหลักทรัพย์ของบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

วันที่ 21 กันยายน 2544 บริษัทได้จดทะเบียนเปลี่ยนแปลงมูลค่าหุ้น โดยลดมูลค่าหุ้น จาก 10 บาท
เป็น 1 บาท โดยมีทุนจดทะเบียน 700 ล้านบาทแบ่งออกเป็นหุ้นสามัญจำนวน 700 ล้านหุ้น
มูลค่าหุ้นละ 1 บาท

เดือนมกราคม 2544 บริษัทได้ดำเนินโครงการรับซื้อหุ้นคืนจำนวน 70 ล้านหุ้นในราคาหุ้น 1.60
บาท รวมเป็นเงิน 112 ล้านบาท โดยหุ้นที่บริษัทถือจะไม่นับเป็นองค์ประชุมในการประชุมผู้ถือหุ้น
และไม่มีสิทธิในการออกเสียงลงคะแนนและสิทธิในการรับเงินปันผล

  (2) การประกอบธุรกิจ

บริษัทประกอบธุรกิจให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บรวบรวมและขนส่งของเสียเพื่อนำไปบำบัดหรือกำจัด
โดยบริษัทมีรายได้จากการดำเนินงานของศูนย์ให้บริการกำจัดกากอุตสาหกรรม 2 แห่ง ได้แก่ 1)
ศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม(“ศูนย์แสมดำ”) และ 2)
ศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”)

นอกจากนี้บริษัทได้จัดตั้งบริษัทย่อย ชื่อว่า “บริษัท เทคโนโลยีเพื่อการอนุรักษ์สิ่งแวดล้อม จำกัด”
เพื่อดำเนินโครงการจัดตั้งศูนย์กำจัดกากอุตสาหกรรมแห่งใหม่ โดยมีทุนจดทะเบียน 1
ล้านบาทแบ่งออกเป็นหุ้นสามัญ มูลค่าหุ้นละ 10 บาท บริษัทถือหุ้นจำนวน 99,993 หุ้น คิดเป็นร้อยละ
99.99 ของทุนจดทะเบียน
ขณะนี้อยู่ในระหว่างการขอความเห็นชอบรายงานการศึกษาผลกระทบสิ่งแวดล้อมจากสำนักงานนโยบายและแผนสิ่งแวดล้อม
กระทรวงทรัพยากรธรรมชาติและสิ่งแวดล้อม
และเมื่อได้รับความเห็นชอบแล้วจะต้องยื่นขออนุญาตประกอบกิจการโรงงานต่อไป

  (3) โครงสร้างรายได้

บริษัทและบริษัทย่อย มีรายได้จากการดำเนินงานของศูนย์มาบตาพุดและศูนย์แสมดำดังนี้

+----------------+--------+-------+-------+---+-----+---+----+----+
| สาย            | ดำเนิน  | %     | ปี     | % | ปี   | % | ปี  | %  |
| ผลิตภัณฑ์/กลุ่มธุรกิจ | การโดย | การถ  | 2545  |   | 2   |   | 25 |    |
|                |        | ือหุ้นขอ |       |   | 544 |   | 43 |    |
|                |        | งบริษัท | รายได้ |   |     |   |    |    |
|                |        |       |       |   | รา  |   | ร  |    |
|                |        |       |       |   | ยได้ |   | าย |    |
|                |        |       |       |   |     |   | ได้ |    |
+----------------+--------+-------+-------+---+-----+---+----+----+
| ศูนย์แสมดำ       | บริษัท   | -     | 12    | 2 | 1   | 2 | 1  | 2  |
|                |        |       | 9,281 | 3 | 57, | 4 | 69 | 7. |
|                |        |       |       | . | 972 | . | ,1 | 11 |
|                |        |       |       | 8 |     | 5 | 56 |    |
|                |        |       |       | 5 |     | 9 |    |    |
+----------------+--------+-------+-------+---+-----+---+----+----+
| ศูนย์มาบตาพุด     | บริษัท   | -     | 41    | 7 | 4   | 7 | 4  | 7  |
|                |        |       | 2,740 | 6 | 84, | 5 | 54 | 2. |
|                |        |       |       | . | 320 | . | ,8 | 89 |
|                |        |       |       | 1 |     | 4 | 82 |    |
|                |        |       |       | 5 |     | 0 |    |    |
+----------------+--------+-------+-------+---+-----+---+----+----+
| บริษัท           | -      | 99.99 | -     | - | -   | - | -  | -  |
| เทคโนโลยีเพื่อกา  |        |       |       |   |     |   |    |    |
| รอนุรักษ์สิ่งแวดล้อม |        |       |       |   |     |   |    |    |
| จำกัด           |        |       |       |   |     |   |    |    |
+----------------+--------+-------+-------+---+-----+---+----+----+
| รวม            |        |       | 54    | 1 | 6   | 1 | 6  | 10 |
|                |        |       | 2,021 | 0 | 42, | 0 | 24 | 0. |
|                |        |       |       | 0 | 292 | 0 | ,0 | 00 |
|                |        |       |       | . |     | . | 38 |    |
|                |        |       |       | 0 |     | 0 |    |    |
|                |        |       |       | 0 |     | 0 |    |    |
+----------------+--------+-------+-------+---+-----+---+----+----+

  (4) เป้าหมายการดำเนินธุรกิจ

บริษัทมีเป้าหมายในการให้บริการด้านการจัดการของเสียจากอุตสาหกรรมอย่างครบวงจรด้วยการเสริมสร้างประสิทธิภาพการให้บริการที่มีคุณภาพ
และปรับปรุงโครงสร้างองค์กรให้มีความเหมาะสมสามารถควบคุมต้นทุนและค่าใช้จ่ายในการดำเนินงานได้อย่างมีประสิทธิภาพและประสิทธิผล
นอกเหนือจากการจัดหาพื้นที่หลุมฝังกลบเพิ่มเติม
บริษัทยังได้เตรียมแผนงานในการขยายขอบเขตการดำเนินธุรกิจด้วยการร่วมทุนกับกลุ่มธุรกิจทางด้านการจัดการและนำของเสียกลับมาใช้ประโยชน์ใหม่
(Recycle)